Ալեքսանդրա Կոստենյուկ

Ալեքսանդրա Կոստենյուկ (), ռուս շախմատիստուհի, գրոսմայստեր (2004), աշխարհի տասներկուերորդ չեմպիոնուհի (2008 թվականի սեպտեմբերից մինչև 2010 թվականի դեկտեմբեր)։ Եվրոպայի չեմպիոնուհի (2004)։ Շվեյցարիայի չեմպիոնուհի (2011)։ Շախմատային օլիմպիադայի եռակի հաղթող (2010, 2012,2014) և Ռուսաստանի թիմի կազմում Եվրոպայի թիմային առաջնությունների եռակի հաղթող (2007, 2009, 2011)։ Արագ շախմատի աշխարհի փոխ չեմպիոնուհի (2012)։ Երկակի աշխարհի չեմպիոնուհի Ֆիշերի շախմատով (2006, 2008)։ 2009 թվականի «Միասնական Ռուսաստան» () կուսակցության անդամ։

Կենսագրություն 
Ծնվել է Պերմում, 1985 թվականին ծնողների հետ տեղափոխվել է Մոսկվա, իսկ յոթ տարեկանում դարձել է մայրաքաղաքի չեմպիոնուհի։ 2003 թվականին վերջացրել է Ռուսաստանի սպորտի և մարմնամարզության պետական համալսարանը։ 2011 թվականին Ալեքսանդրա Կոստենյուկը ընդունվել է ֆիզկուլտուրային Մոսկվայի պետական ակադեմիայի 1-ին կուրս, «Ինտելեկտուալ խաղերի տեխնոլոգիաների և ընբռնման» ընդհանուր կրթական ծարագրի բաժին։

Իր գիրքը՝ «Ինչպես դառնալ գրոսմայստեր 14 տարեկանում», գրել է հոր հետ՝ երկու տարում։ Գիրքը հրատարակվել է ռուսերենով, անգլերենով և իսպաներենով։

Ընտանիք 
Հայրը Ռուսաստանի վաստակավոր մարզիչ է, նաև նրա մարզիչն է։ Փոքր քույրը՝ Օկսանան, նույնպես շախմատիստուհի է։

Ալեքսանդրա Կոստենյուկը ամուսնացած է Շվեյցարիայում ծնված, բայց կոլումբիական արմատներ ունեցող Դիեգո Գարսեսի հետ, որն իրենից 25 տարով մեծ է։ Ներկայումս ամուսինը հանդիսանում է շախմատիստուհու մենեջերը։ 2007 թվականի ապրիլի 22-ին ծնվել է նրանց աղջիկը՝ Ֆրանչեսկա Մարիան, ով իր անունը ժառանգել է Կոստենյուկի ամուսնու տատիկից։

Վարկանիշի փոփոխության գծապատկեր

Ծանոթագրություններ

Արտաքին հղումներ 
 Անձնական էջը ՖԻԴԵ-ի կայքում
 Անձնական էջը Chessgames բազայում
 Անձնական էջը 365chess.com կայքում

Շախմատի աշխարհի չեմպիոնուհիներ
«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ
Ռուս շախմատիստներ